Volvo Krabat

**Volvo Krabat** er en traktor som ble produsert av Volvo i årene 1956–1962. Samme traktor ble samtidig produsert av Bolinder-Munktell (forkortet til BM), kalt BM Terrier. Til sammen ble det produsert like i underkant av 12000 eksemplar av Krabat og Terrier.

I 1956 het Volvos Krabat T15, mens BM sin Terrier het BM15. Da hadde den en 1.4 liters bensinmotor fra Volvo, B4C på 27 hk, en variant av motoren som ble brukt i Volvo PV. Beste kjennetegn på den første utgaven er at den har firkantet framaksel.

BM Terrier ble satt sammen i Eskilstuna, mens Volvo Krabat ble montert i Gøteborg.
BM Terrier har BM-merket i grillen, og Bolinder-Munktell-dekal langs hele panseret på begge sider. På bensin og hydraulikktank har de Terrier-logoen med en hund som står framoverlent i kjøreretningen. Volvo Krabat har Volvo-emblem i grillen og dekaler med teksten "Volvo" og "Krabat" på siden.

Traktoren hadde fire gir fremover og en meget saktegående revers. Traktoren hadde trepunktsystem betegnet kat 1, det vil si 19 mm eller 3/4" på hull og bolter. Løftearmene kunne løfte 800 kg, og kraftuttaket (PTO) var direkte som på Gråtass-traktoren. Krabat var rød, mens Terrier var grønn.

BM ble kjøpt opp av Volvo i 1950, men de brukte begge navnene om hverandre til midt på 1960-tallet. Volvo hadde da alltid med en «T» for «traktor» i modellnavnet som helt enkelt sto for "traktor," mens BM fortsatte uten å inkludere T-en i produktnavnet.

Tidlig i 1957 kom Krabat og Terrier med 1.6 liter bensinmotor fra Volvo, en B16C, på 32 hk. Da bytta de navn på modellen slik at Volvo Krabat het T425, mens BM Terrier het BM 425. Fortsatt stort sett med hver sin farge utover 1958, men fra 1959 kom begge modellene kun i Volvo-rød. 

I Norge kostet en ny BM Terrier kr.&nbsp;13&nbsp;295,- i april 1960, ifølge en reklameannonse i *[[Trønder-Avisa]]*. 

I 1961 fra chassisnummer 15001 kom Krabat og Terrier med 5 gir forover og raskere revers. Hydraulikken ble endret til den mer moderne og sterkere Terra-Trol, og man kunne nå løfte 1050 kg på løftearmene. Samtidig ble det dobbeltvirkende clutch og uavhengig kraftuttak (PTO). Denne bakenden fortsatte de med på den enda mer populære 320 Buster (16370 eksemplarer) som ble introdusert samme år og fortsatte til i 1964.

Denne oppgraderte Krabat / Terrier hadde også nå to bremsepedaler (en for hvert hjul) ved siden av hverandre, som enkelt kunne kobles sammen. Tidligere var det en bremsepedal, men også en pedal lengre bak på hver side for å bruke bremsa til å styre i åkeren. Nå kunne man sitte mer normalt i setet for å utføre den operasjonen.

1962 ble siste året for Krabat og Terrier.

BM/Volvo 320 Buster med 2.5 l tresylindrig Perkins dieselmotor på 40 hk ble etterfølgeren. Dieselmotoren sterkere og har halvparten så høyt drivstoff-forbruk som bensinmotoren. 320 Buster kom også med Volvo B18C 1.8 liters bensinmotor, da kun i 650 eksemplar, modell 320B.

## Spesifikasjoner
* Motor: Volvo B14C, 27 hk. Fra og med 1957 B16C, 32 hk
* Gear: 4 fram (5 fra 1961), 1 revers. Differensialsperre
* Hydraulikkpumpe: 19 l/m, 110 - 120 kg/cm3 (5 GPM, 1700 PSI)
* Kraftuttak: 25 hk (uavhengig fra 1961)
* Toppfart: 29,1 km/t, revers 4,0 km/h. Fra og med 1961 29,8 km/t, revers 7,9 km/t
* Bremser: Mekaniske trommelbremser (kun bakhjul)
* Drivstofftank: 40 L
* Kjølesystem: 8 L
* Vekt: 1349 kg
* Akselavstand: 1 915 mm
* Lengde: 2 970 mm
* Dekk: 10x28" bak, 5.5x16" fram - tilvalg 11/28" bak og 6.00x19" fram (tall fra siste modell 1962)
## Se også
* BM Terrier
* BM 320 Buster

## Eksterne lenker
* Volvo Krabat T425 - *Volvo Construction Equipment*. Besøkt 6. januar 2013.

## Kilder
* Från Munktells till Valmet av Olov Hedell, 1994, ISBN 91-7143-021-0
* Traktorkalendern, Agro Tekniska Förlaget. ISBN 91-970677-0-9

## Referanser
* Instruktionsbok Traktor Typ 425. Eskilstuna-Kuriren. 1957
* Instruktionsbok BM Volvo 425 med Terra-Trol. Eskilstuna-Kuriren. 1961
* Instruktionsbok Traktor 320 Buster. Eskilstuna-Kuriren. 1964
* Volvo T425 Krabat TractorData